臺南

臺南（粵拼：toi4 naam4；閩南白話字：Tâi-lâm；注音符號：ㄊㄞˊ ㄋㄢˊ，國語拼音：Táinán）係中華民國嘅直轄市，位置喺臺灣西南部。2010年12月25號，由臺灣省管轄嘅臺南縣同省轄臺南市一齊合併，昇做臺南直轄市。
臺南係臺灣嘅古都，而家係臺灣第五大直轄市、南臺灣第二大城市，總面積2191平方公里，下轄37個區，2018年嘅人口據計大概有188萬。

政區
内文：臺南政區
而家臺南市共37區，係承襲縣市合併前原臺南市嘅6區、同原臺南縣嘅31鄉鎮市而來。區下轄649個里、9,655個鄰。
下表列出各區詳細統計資料。其中所屬地區標示嘅臺南市區係指合併改制前舊臺南市所領有嘅行政區，同原臺南縣嘅溪北地區同溪南地區係舊底嘅新營、北門、曾文、新化、新豐等傳統分區。
總人口20萬以上：永康。
總人口15至20萬：安南、東區。
總人口10至15萬：北區、南區。
總人口5至10萬：新營、中西、仁德、歸仁、安平、佳里。
總人口1至5萬：善化、麻豆、新化、新市、關廟、安定、白河、學甲、鹽水、西港、下營、後壁、七股、六甲、柳營、官田、東山、將軍、玉井、北門。
總人口1萬以下：大內、楠西、南化、山上、左鎮、龍崎。
人口消長計算方式係本月人口減去上月人口，負值嘅用紅字表示，正值嘅用藍字表示，冇增長變化嘅就用綠字表示
資料時間：2018年9月；來源：臺南市政府民政局
各區人口密度用四捨五入取至整數位計嘅
以下嘅資料係近年來各區嘅人口增長:
高度成長：安南，永康。
穩定成長：安平，歸仁，善化，新市，安定，仁德。
人口停滯、持平：北區，新化。
人口外流：新營，東區，左鎮，玉井，龍崎，柳營，官田，麻豆，七股，將軍，學甲，北門，後壁，東山，六甲，下營，白河，鹽水，大內，關廟，南區，中西區，西港，佳里。

文化景點
内文：臺南市文化資產一覽
臺南建城至千禧年後有將近四百年嘅歷史，一路有著臺灣「文化古都」嘅美稱，擁有國定古蹟22處，係全台灣之冠，仲有直轄市定古蹟116處，歷史建築61處，極富歷史意義同考古價值，係臺灣歷史上珍貴嘅「有形文化資產」。除咗「有形文化資產」外，仲有好多「無形文化資產」，例：傳統陣頭、傳統小吃、傳統工藝、原住民傳統儀式等。宜家全市入邊設有好幾個文化園區，分別係：赤崁文化園區、孔廟文化園區、五條港文化園區、月津港歷史文化園區、蕭壠文化園區、民生綠園文化園區、鎮北坊文化園區、大目降歷史文化園區、東安坊文化園區、安平港國家歷史風景區、噍吧哖事件紀念園區、左鎮菜寮文化園區等。

休憩景點
内文：台南市旅遊景點一覽
臺南市入邊設有國家公園一處、國家風景區二處。其中台江國家公園同雲嘉南濱海國家風景區都喺西側沿海，以沙洲同濕地保育、製鹽文化做主。西拉雅國家風景區喺東側山麓地帶，境內有西拉雅族原住民文化、溫泉，同埋豐富嘅自然景觀。「二寮日出」係近來新興嘅景點，喺市中心東郊嘅左鎮區二寮，車程要大概一個鐘，海拔得 260m 。由於當地係白堊地質，熱頭出來陣水氣極易蒸發，一般可見到雲海繚繞喺崎嶇嘅白堊地形，稱譽係「臺灣最低海拔嘅雲海」，每朝都會吸引到唔少龍友去攞景。而呢度一帶考古發現到嘅左鎮人，係宜家臺灣出土嘅最早人類遺跡， 據推測大概有2萬到3萬年嘅歷史。另外亦發現過海洋、陸地生物化石，有古象、古鹿、完整嘅犀牛化石、鱷魚、鯊魚、貝類、珊瑚等，有成立埋左鎮菜寮化石館收藏呢啲古物。
其它自然景點有日治時期全臺唯一熱帶實驗林嘅臺南公園，榮獲過全球卓越建設獎（FIABCI Prix d'Excellence Awards）嘅巴克禮紀念公園，畀內政部評選做「國際級濕地」之一、有著豐富河口生態資源嘅四草濕地紅樹林保護區，仲有臺南都會公園、砂岸地形嘅黃金海岸等。
喺七股區嘅黑面琵鷺生態保護區係野生動物嘅重要棲息之地，保護區嘅面積有300公頃。每年10月到第年5月，季節性候鳥黑面琵鷺就會由北方飛來臺南市七股區呢頭避寒過冬。每年落腳七股渡冬嘅黑面琵鷺有成千隻打上，喺2010年11月28號嘅普查數據顯示有1671隻，呢個數字係佔全世界過半嘅黑面琵鷺，係全世界黑面琵鷺最重要嘅渡冬地之一，而喺10月到第年4、5月，都係遊客觀賞黑面琵鷺嘅最佳時期。呢段時期每年有好多國際觀光客同國際觀鳥愛好者過來七股黑面琵鷺保護區度睇黑面琵鷺。
其他旅遊景點仲有鹽田曬玉（七股鹽田）、太康隧道 （柳營綠色隧道）、西口桃源（小瑞士）、嶺梅映雪（楠西區香蕉山）、曾溪飛鷺（曾文溪口）、菱田舟影（官田區菱角田）、蓮海飄香（白河蓮花季、津港蜂炮（鹽水蜂炮）、新化浴翠（新化國家植物園）、尖山煙雨（尖山埤水庫）、走馬踏青（走馬瀨農場）、虎埤冷月（虎頭埤）、南鯤香潮（南鯤鯓代天府）、臥堤迎暉（烏山頭水庫）、麻豆迎王（麻豆代天府）、曾文煙波（曾文水庫）、關嶺覽勝（關子嶺溫泉）、南化寶光聖堂、草山月世界、七股潟湖、梅嶺休閒農業區、關子嶺（白河大仙寺、火山碧雲寺）、池王府）、月津港、鹽水護庇宮、水晶教堂、南元農場、尖山埤江南渡假村同烏樹林休閒農場。

商圈市集
睇埋：Category:台南市夜市同Category:台南市商場
臺南歷史悠久，有好多主題商圈同特色市集。
商圈
北門商圈
中正商圈（中正銀座商圈、國華友愛商圈）
國華友愛街商圈
正興街
海安路商圈
西門商圈
孔廟商圈
東台南副都心商圈（中華東路一段、東寧路、裕農路、小東路）
成大商圈
崇明商圈
安平商圈
新營商圈
老街
安平老街
新化老街
善化老街
鹽水橋南老街
麻豆老街
大型百貨商場
南紡購物中心
新光三越
臺南中山店
臺南西門店(新天地)
本館：總樓板面積71,363坪，係新光三越全臺單館最大分店
小西門：喺本館旁晶英酒店裙樓1F～B2F
遠東百貨
臺南成功店（喺香格里拉台南遠東國際大飯店地上6樓至地下2樓）
臺南公園店（設有威秀影城）
南紡購物中心（二期商場預計2019年開幕）
FOCUS時尚流行館
德安百貨
台糖嘉年華購物中心
MITSUI OUTLET PARK 台南（預計2020年開工，2022年開幕）
文創百貨
林百貨（1932年開幕，係全臺現存最古老嘅西式百貨，喺2014年以文創百貨嘅型態重新開幕）
美食商場
南風村（喺台南國賓影城廣場）
大型量販店
家樂福：新營店、安平店、中華店、中正店、仁德店
大潤發：佳里店、臺南店
好市多：臺南店
愛買：臺南店
台糖量販：嘉年華購物中心店
家飾家居商場
特力屋：文賢店、仁德店
特力和樂：永康店、仁德店
特力家居：仁德店
宜得利家居：仁德店、德安店、頂美店
大型影城
威秀影城：南紡購物中心店、大遠百台南公園店
國賓影城：臺南國賓廣場
新光影城（喺新光三越臺南新天地7~9樓）
南臺影城
真善美劇院（喺延平商業大樓嘅原延平戲院，播放藝術電影）
麻豆戲院
夜市
臺南夜市頗富盛名，二戰後最出名嘅係民族路夜市，不過後因民族路拓闊工程，商戶就轉移咗去小北商場同舊沙卡里巴（宜家嘅中正商圈一帶）等地，而千禧年後所發展嘅大型夜市，知名度至高嘅有花園夜市、大東夜市、武聖夜市呢啲，更有「大大武花大武花」嘅夜市口訣（以週一到週日嘅營業時間）。
花園夜市
大東夜市
武聖夜市
小北成功夜市
小北觀光夜市

國際組織
總部喺臺南嘅國際組織有亞蔬—世界蔬菜中心（Asian Vegetable Research and Development Center），喺1971年由日本、大韓民國、菲律賓、泰國、美國、越南共和國、中華民國等政府同亞洲開發銀行合作創設。
2005年7月，成為WHO西太平洋國際健康城市聯盟（英文：Alliance for Healthy Cities）（Alliance for Healthy Cities）嘅會員
2012年
4月，成為亞太城市旅遊振興機構（Tourism Promotion Organization for Asia-Pacific Cities）會員
7月25號，成為世界歷史都市聯盟（The League of Historical Cities）會員城市

國際賽事
國際自由車環台公路大賽（Tour de Taiwan），臺南市政府自2012年起參加主辦賽事同埋開設公路長途賽型態嘅單站。
U-12世界盃棒球賽（U-12 Baseball World Cup），市府取得2015、2017、2019、2021、2023、2025、2027連續7屆（第3~9屆）承辦權，並將喺安南區和順寮興建亞太國際棒球訓練中心，專供賽事進行。而喺亞太國際棒球訓練中心啟用前賽事將先喺臺南市立棒球場、善化棒球場、歸仁棒球場舉行。

姊妹城市
臺南市對外嘅城市交流自1965年開始，至2018年10月喺世界各地共締結咗29個姐妹城市、13個友好城市。亦同臺灣省澎湖縣、日本仙台市同美國亞利桑那州州政府訂有友好或交流協議。並同5個城市簽署智慧城市合作備忘錄。本市議會亦喺京都市議會（日文：京都府議会）簽署友好交流協定。分布情形係亞洲16個，北美洲13個，中南美洲同非洲3個，歐洲9個同大洋洲3個。
亞洲
 中華民國福建省金門縣 （1981）
 中華民國臺灣省澎湖縣  友 （1981）
 韓國光州廣域市 （1968）
 菲律賓巴賽市 （1980）
 菲律賓甲米地市 （1980）
 菲律賓大谷地市（英文：Tagaytay City） （1980）
 菲律賓鐵斯馬帝市（英文：Trece Martires City） （1980）
 菲律賓卡加延德奧羅市（卡格楊迪歐市） （2005）
 以色列賴阿南納市（若那那市） （1999）
 日本仙台市  友 （2006）
 日本日光市  友 （2009）
 日本群馬縣水上町（2013）
 日本滋賀縣  友 （2013）
 日本加賀市  友 （2014）
 日本靜岡縣富士宮市  友 （2017）
 日本青森縣  友 （2017）
 日本青森縣弘前市  友 （2017）
 日本山形市  友 （2017）
 印度拉瓦薩市（英文：Lavasa） 合 （2011）